ПФК Локомотив (Стара Загора)
ФК „Локомотив“ е вторият по известност футболен клуб от Стара Загора.

Основан е на 23 юли 1935 г. като ЖСК (Железничарски спортен клуб).

Имена: ЖСК (от учредяването си до 1945 г.), Локомотив (от 1945 до 1949 г.), Eнергия (1949 г. – за 3 дни), Торпедо (от 1949 до 1950 г.), Локомотив (от 1951 до 1959 г.). През 1959 г. старозагорските Локомотив и Ботев са обединени под името Берое, което става единственото дружество за физическа култура и спорт в града. Въпреки че организационно влизат в структурата на Берое, „железничарите“ запазват своята идентичност. Първоначално като ЖФК (Железничарски футболен клуб), а от 1963 г. отново като Локомотив. През лятото на 1998 г. с участието на хора от ръководствата и състезатели на едноименния футболен клуб и на Аскент (Гурково) се формира Берое 2000 (Стара Загора). Паралелно с него Локомотив и Аскент продължават да съществуват. Две години по-късно Берое 2000, който от средата на 1999 г. премества седалището си и играе в гр. Казанлък, се слива със старозагорския Локомотив. В началото на юли 2004 г. с „железничарите“ се слива и друг местен отбор – Берое Юнион (Стара Загора), основан през август 2000 г.

На 3 август 2009 г. Локомотив (Стара Загора), заел 11-то място през изминалия сезон, се отказва от участие, след изтегляне на програмата за новия сезон в Източната "Б" група. След няколко опита за възстановяване, през 2012 г. на практика клубът е разсформирован.

На 25.08.2022 г. детско-юношеската футболна школа Олимпия (Стара Загора) сменя името си на Локомотив (Стара Загора) и създава мъжки футболен отбор.

Исторически факти 
Клубът е играл с успех в „Б“ група на България. Има записани много престижни победи в своите 15 участия в „Б“ група на България. 
Първото участие на Локомотив в „Б“ група е през 1950 година и завършва на трето място. Едва през 1953 година Берое (тогава Ударник) записва първо участие в „Б“ група. Много известни и силни футболисти в цяла България са играли в Локомотив – сред тях са: Христо Колев – Бижата, Никола Богданов – Муратлиеца, Генчо Узунов – Бански, Христо Божинов – Мекика, Васил Кънчев – Боба, Димитър Панайотов – Кирянката, Минко Стоев – Гарсона, Стефан Стефанов – Томито, Димитър Златев – Фъша и много други. 
През 1952 година отборът е на крачка от влизане в „А“ РФГ на България. Локомотив е бил в челото на единната „Б“ група (тогава в „А“ група влизат първите 5 отбора от „Б“ група). Но по напълно скандален начин, несправедливо и незаслужено Локомотив е изваден от „Б“ група след XXII кръг заедно с отбора на Торпедо (Русе) заради инцидент с публиката в град Русе по време и след срещата Торпедо – Локомотив 0:1. Така пропада златната възможност старозагорските железничари да станат първият старозагорски тим записал участие в „А“ РФГ.

Наименования 
 ЖСК (1935 – 1946)
 Локомотив (1946 – 1949)
 Енергия (1949)
 Торпедо (1949 – 1950)
 Локомотив (от 1951)

Настоящ отбор 
към 11 септември 2022 г.

По-известни футболисти 
 Ивайло Стефанов
 Петко Винков
 Иван Канев
 Николай Топузаков
 Николай Демирев
 Христо Колев
 Никола Богданов
 Генчо Узунов
 Христо Божинов
 Васил Кънчев
 Димитър Панайотов
 Минко Стоев
 Стефан Стефанов
 Димитър Златев
 Мартин Хубенов

Треньорски щаб 
 Паоло Драголов – старши треньор
 Росен Тонев – помощник-треньор
 Ради Стайков – играещ помощник-треньор

Успехи 
 8-мо място в Държавното първенство през 1937 г.
 2-ро място в Югоизточната „Б“ група през 1956 г.
 3-то място в Югоизточната „Б“ група през 1954 и 1955 г.
 6-то място в Южната „Б“ група през 1967 г.
 7-мо място в Южната „Б“ група през 1958 г.
 8-мо място в „Б“ група през 1951 г.
• 1/16-финалист за Националната купа (тогава Купа на Съветската армия) през 1968/1969 г. (отпада от отбора на „Тракия“ – днес „Ботев“, Пловдив, след загуби с 0:2 и 1:3);
• 1/16-финалист за Националната купа през 2004/2005 г. (отпада от „Светкавица“, Търговище след загуба с 1:5)

Баланс в „Б“ РФГ:
 15 сезона;
 378 шампионатни срещи;
 победи – 128;
 равенства – 74;
 загуби – 176;
 спечелени точки – 340 т.;
 голова разлика – 466:603;
 4 пъти е Железничарски шампион на България – през 1937, 1939, 1948 и 1951 г.

Баланс в Дербито на Стара Загора (шампионатни и турнирни срещи след 1944 г.):
 14 срещи;
 победи за Локомотив – 5;
 равенства – 2;
 победи за Берое – 7;
 голова разлика – 16:22;

Cезон по-сезон 
Историята на Локомотив Стара Загора сезон по-сезон:
 Основан на 23 юли 1935 г. под името ЖСК.
 Сезон 1935/36 – печели "А" група на Старозагорския шампионат, но губи баража от победителя в "Б" група на Старозагорския шампионат Светослав (Стара Загора)
 Сезон 1936/37 – печели "А" група на Старозагорския шампионат и побеждава победителя от Б група Светослав (Стара Загора) и се класира за Държавното първенство.
  I кръг Държавно първенство (еквивалент на А група: Хаджи Славчев (Павликени) - ЖСК 3:0
 Сезон 1937/38 – 4-то място в "Б" група на Старозагорския шампионат
 Сезон 1938/39 – печели "Б" група на Старозагорския шампионат и побеждава победителя от "А" група Траяна (Стара Загора). 
  Борислав (Първомай) - ЖСК 4:1 в I кръг на междуобластен турнир за попълване на националната дивизия
 Сезон 1939/40 – 2-ро място в Старозагорския шампионат (обединена група)
 Сезон 1940/41 – 8-о място в Южнобългарска дивизия
 Сезон 1941/42 – няма Старозагорско първенство, а ЖСК отказва да се присъедени към южната дивизия
 Сезон 1942/43 – 3-то място в Старозагорския шампионат
 Сезон 1943/44 – 1-во място в Старозагорския шампионат
  I кръг на държавното първенство 
  ЖСК - Ботев (Ямбол) 5:1; Ботев (Ямбол) - ЖСК 2:3
  II кръг:
  ЖСК - Левски (Бургас) 0:2; Левски (Бургас) - ЖСК 3:0 (служебно)
 Сезон 1944/45 – 1-во място в Старозагорския шампионат
  Предварителен кръг за държавното първенство:
  02.09.1945 г. Борислав (Първомай) - ЖСК 3:3 (след продължения)
  03.09.1945 г. Борислав (Първомай) - ЖСК 1:0 (преиграване)
  В края на 1945 г. ЖСК се преименува на Локомотив.
 Сезон 1945/46 – 1-во място Старозагорския шампионат; 2-ро място във финалната фаза на Старозагорската администрация, след отбора на Родина (Хасково); 2-ро място за КСА /Старозагорска област/
 Сезон 1946/47 – 1-во място в Старозагорския шампионат
  Левски (село Раднево) - Локомотив (Стара Загора) 0:3 /околийски финал/
  Локомотив-Динамо (Хасково) 4:1 областен финал
  Динамо (Хасково) - Локомотив 0:3, областен финал /реванш/
  Левски (Пловдив) - Локомотив 2:1, Държавно първенство - I кръг
 Сезон 1947/48 – 1-во място в Старозагорската дивизия
  I кръг на Държавното първенство  
  ТВП (Варна) - Локомотив (Стара Загора) 1:1
  Локомотив (Стара Загора) - ТВП (Варна) 2:6
 Сезон 1948/49 – 1-ви в Маришката група (съвремените области Стара Загора, Хасково и Кърджали). 
  На 20 април 1949 г. се обединяват Левски (Стара Загора) и Локомотив (Стара Загора) под името "Шипка".
  7 място в междузоновата дивизия (под името Шипка)
 Сезон 1949 – след II кръг на "А" група и III кръг на ""Б" група шампионатите са прекратени.
 Сезон 1950 – 3-то място в южната "Б" група. Локомотив се състезава под името Торпедо.
 Сезон 1951 – 8-мо място в единна "Б" група
 Сезон 1952 – Отборът на Локомотив е изваден от "Б" група заедно с отбора на Торпедо (Русе), заради ексцесии между привържениците на двата отбора в Русе. Така Локомотив изпуска шанса да влезе в "А" група.
 Сезон 1953 – 1-во място в окръжната дивизия и завръщане в "Б" група.
 Сезон 1954 – 3-то място в Югоизточна "Б" група
 Сезон 1955 – 3-то място в Югоизточна "Б" група
 Сезон 1956 – 2-ро място в Югоизточна "Б" група
 Сезон 1957 – 13-то място в Югоизточна "Б" група
 Сезон 1958 – 7-мо място в Южна "Б група
  Локомотив (Стара Загора) - Работнички (Скопие) 1:1
 Сезон 1958/59 – Локомотив започва сезона в Южната "Б" група, но след обединението на Локомотив и Ботев (в Берое) до края на сезона се присъждат служебни загуби с 3:0.
 Сезон 1959/60 – преди началото на сезона Локомотив е възстановен под името ЖФК (Железничарски физкултурен колектив). Отборът печели "А" окръжна и играе бараж за влизане в зоните: ВВС (Граф Игнатиево) - ЖФК 1:1; ЖФК - ВВС (Граф Игнатиево) 3:1
 Сезон 1960/61 – 13-то място в Зона Загоре  
 Сезон 1961/62 – 12-то място в Зона Загоре (последен)
 Сезон 1962/63 – 4-то място в Зона Загоре
  След края на сезона ЖФК е преименуван на Локомотив.
 Сезон 1963/64 – 3-то място в Зона Загоре
 Сезон 1964/65 – 2-ро място в Зона Загоре
 Сезон 1965/66 – 1-во място в Зона Загоре
 Сезон 1966/67 – 6-то място в Южна Б група
 Сезон 1967/68 – 19-то място в Южна Б група (изпада)
 Сезон 1968/69 – 3-то място в Зона Загоре
 Сезон 1969/70 – 4-то място в Зона Загоре
 Сезон 1970/71 – 3-то място в Зона Загоре
 Сезон 1971/72 – 8-мо място в Зона Загоре
 Сезон 1972/73 – 10-то място в Зона Загоре
 Сезон 1973/74 – 4-то място в Зона Загоре
 Сезон 1974/75 – "А" окръжна
  КСА: Локомотив (Стара Загора) - Берое 1:6
 Сезони 1975/76; 1976/77; 1977/78; 1978/79; 1979/80; 1980/81; 1981/82 и 1982/83 – Локомотив (Стара Загора) се състезава в "А" окръжна група.
 Сезон 1983/84 – 9-то място във "В" група
 Сезон 1984/85 – 1-во място в "А" окръжна
 Сезон 1985/86 – 11-то място във "В" група
 Сезон 1986/87 – 16-то място във "В" група
 Сезон 1987/88 – 1-во място във "В" група
 Сезон 1988/89 – 10-то място в "Б" група
 Сезон 1989/90 – 18-то място в "Б" група (изпада)
 Сезон 1990/91 – 16-то място във "В" група (последен)
 Сезон 1991/92 – 16-то място във "В" група (последен) (Локомотив се обединява с Хранинвест под името "Локомотив-Хранинвест" на полусезона)
 Сезон 1992/93 – 2-ро място в Областна група - Стара Загора (като Локомотив)
 Сезон 1993/94 – 13-то място във "В" група
 Сезон 1994/95 – 3-то място в Областна група - Стара Загора
 Сезон 1995/96 – 7-мо място в Областна група - Стара Загора
 Сезон 1996/97 – 3-то място в Областна група - Стара Загора
 Сезон 1997/98 – 1-во място в Областна група - Стара Загора
  Купа на Аматъорската лига: Локомотив Стара Загора - Берое 1:0
  Локомотив губи баража за влизане във "В" група от Топлика (Минерални бани) с 3:5 след дузпи. В края на сезона Локомотив (Стара Загора) и Аскент (Гурково) се обединяват под името Берое 2000. Въпреки обединението двата клуба продължават самостоятелното си съществувне.
 Сезон 1998/99 – 2-ри в Областна група - Стара Загора
  Берое 2000 завършва 1-ви в Югоизточна "В" група
 Сезон 1999/00 – 5-ти в Областна група - Стара Загора
  Берое 2000 завършва на 16-то място в "Б" група (последен, изпада). След края на сезона Берое 2000 се обединява с Локомотив (Стара Загора).
 Сезон 2000/01 – 15-то място във "В" група
 Сезон 2001/02 и 2002/03 – играе в Областна група - Стара Загора.
 Сезон 2003/04 – 6-то място в Областна група - Стара Загора.
  На 01.08.2004 г. Локомотив се обединява с Берое Юнион под името Локомотив.
 Сезон 2004/05 – 7-мо място в Югоизточна "В" група
 Сезон 2005/06 – 2-ро място в Югоизточна "В" група (влиза в "Б" група)
 Сезон 2006/07 – 14-то място в Източна "Б" група (последен, изпада)
 Сезон 2007/08 – 1-во място в Югоизточна "В" група
 Сезон 2008/09 – 11-то място в Източна "Б" група
 Сезон 2009/10 – Локомотив не започва сезона в Източна "Б" група, поради финансови причини и мъжкият отбор е разформирован.
 Сезон 2010/11 – Клубът развива се само ДЮШ.
 Сезон 2011/12 – На полусезона в ОФГ Стара Загора на мястото на отказалия се Сокол 2009 (Еленино) играе Локомотив.
 След края на сезон 2011/12 Локомотив официално прекратява съществуването си.

Източници 

Основани в България през 1935 година
Локомотив
Стара Загора
Локомотив